**Forslag til referat bestyrelsesmøde nr. 133 Herlevhuse**

**tirsdag den 8. november 2022 kl. 19.00 i bestyrelseslokalet**

Dirigent: Irene Petersen

Referent: Yvonne L. Madsen

Afbud: Michael Lund (syg), Henrik R. Hansen  
Tilstede: René Petersen, Palle Jørgensen, Yvonne L. Madsen, Annette Villaume, Irene Petersen, Kim Johansen, Johnny Frandsen, Louise Lind, Kundechef, KAB

1. Gennemgang af referat nr. 132 og godkendelse af dagsorden

Referat og dagsorden blev godkendt

2. Nyt fra   
**Driftsleder:**  
Aktionslisten:  
Div. flytteregnskaber blev gennemgået og taget til efterretning. Johnny oplyste, at renovationsfirmaet nægtede at hente affald m.m. på vores små veje p.g.a. mange parkerede biler og der var flere beboere, der ikke havde fået tømt deres mad og restaffald. Johnny skulle have et møde med firmaet for at finde ud af, hvad der kunne gøres for at løse problemet.  
Vi besluttede at lave et forslag til beboermødet.

Aktionslisten blev gennemgået og taget til efterretning.

Kiosken er fraflyttet. Vi har bedt om, at vi ikke mere får en kiosk men at forretningen kan udlejes til andre formål – ex. Fodterapi e.lign.

Der var afbud fra driftschefen, men Michael har haft kontakt til beboer ang. sikkerhed omkring brand.

3. Orientering v. **Louise Lind**Annette spurgte, hvordan det gik med oprettelsen af økonomisk beboerrådgivning i KAB regi i forbindelse med den økonomiske krise.  
Louise oplyste, at KAB var i gang med at lave et partnerskab med Settlementet på Vesterbro.

Louise oplyste, at vi får en ny driftschef Jan Holbæk Nielsen fra den 1.8.2023. KAB har lavet nye områdefordelinger for flere driftschefer.

Michael og Jan vil arbejde sammen om opgaverne her i Herlevhuse indtil den 1.8.23.  
Lasse og Jesper deltager på beboermødet den 22.11.

Den 21.11. skal SAB org. bestyrelse tage stilling til, om kurstab kan overføres til henlæggelser og ikke til driftsregnskabet.

På sidste bestyrelsesmøde havde bestyrelsen påpeget de problemer, der havde været vedr. etablering af det nye tag på forretningsbygningen og det blev besluttet, at Michael og Lasse skulle tage et møde med rådgiver.  
Louise refererede fra dette møde. Bestyrelsen tog orienteringen til efterretning, men påpegede at bestyrelsen skulle kunne stole på rådgivningsfirmaer og KAB især nu, hvor vi står overfor en evt. renovering.  
Bestyrelsen og Louise havde herefter en lang snak omkring bestyrelsens ansvar/rolle og det videre arbejde og den fremadrettede forventning i.f.t. rådgiver og KAB. Der var også enighed om en mere åben dialog.

4. Følgegruppen

Følgegruppen orienterede bestyrelsen om arbejdet.  
Næste følgegruppemøde er den 28.11.22

5. Nyt fra formanden  
Beboermøde 22.11.22  
Valg: Palle, Irene, Henrik og Kim genopstiller

Bestyrelsen laver forslag vedr. trimning af hække i.f.m. renovationsproblemerne  
Rene oplyste, at der var kommet et forslag vedr. tag og solpaneler. René ville tage en snak med beboeren

Lauritz er dirigent.

Jesper fremlægger regnskab  
Bestyrelsen var for første gang blevet inviteret til ”Årets frivillig Pris” som blev afholdt den 7.11. Annette og Irene havde deltaget.  
Bestyrelsen er sammen med de øvrige boligafdelinger i Herlev inviteret til møde med borgmesteren. René og Annette deltager

6. Nyt fra udvalgene

- TV udbyder, fibernet.

Fibia har indbudt vores beboere til orienteringsmøder h.h.v. den 14. og 23. november 2022. Fibia vil sende indbydelse ud til alle beboerne og vi har sendt en plakat videre til vores hjemmeside.

- Velkomstudvalget

Annette orienterede om vores velkomstmøde. Det havde været velbesøgt og alle var glade for at kunne komme til at bo her. Denne gang var der ingen klager over vores håndværkere, Alle havde ros til ejendomskontoret.

- Trafik og Miljø  
 Støjhegn – beplantning:  
Der bliver sat nogle helårsgrønne planter op ad støjhegnet og der vil ligeledes blive sået blomster ved foden af støjhegnet

- Det stærke fællesskab ”Herlev Bobler”  
Der er møde den 10.11.22. Det er et statusmøde. Irene og Palle deltager

7. Nyt fra kassereren

Intet

8. Evt.  
Annette foreslog, at vi lavede endnu et kursus i brugen af hjertestarter. Det er længe siden, vi sidste havde et.  
Annette foreslog også, at vi kunne lave et beboermøde omkring haven igen bare med et andet emne.